ΓΡΑΠΤΗ ΕΡΩΤΗΣΗ E-0019/00

υποβολή: Bart Staes (Verts/ALE) προς την Επιτροπή

(19 Ιανουαρίου 2000)

Θέμα: Επιβάρυνση του προϋπολογισμού του ECHO με επισιτιστική βοήθεια που δεν έγινε δεκτή

Εντός ολίγου, πρόκειται να επανασταλούν στην Ιρλανδική Δημοκρατία περίπου 70 τόννοι επισιτιστικής βοήθειας, ήτοι 170.000 κονσέρβες βοείου κρέατος, επειδή οι βοσνιακές αρχές αρνήθηκαν να επιτρέψουν την κατανάλωση του κρέατος αυτού. Η αποτυχία του ως άνω σχεδίου επισιτιστικής βοήθειας συνεπάγεται χρηματο-οικονομική απώλεια τόσο για την οργάνωση Γιατροί χωρίς σύνορα, όσο και για το ECHO, το Ευρωπαϊκό

Γραφείο Ανθρωπιστικής Βοήθειας. Το ECHO είχε χρηματοδοτήσει το σχέδιο αυτό με 7,3 εκατομμύρια φράγκα και θα ζητήσει να του επιστραφεί το ποσό, αφής στιγμής η οργάνωση Γιατροί χωρίς σύνορα τήρησε τις συμβατικέςποχρεώσεις της.

1. Πότε επιβεβαίωσε το ECHO την άρνηση των τελωνειακών αρχών α)της Κροατίας και β)της Βοσνίας να αποδεσμεύσουν την επισιτιστική βοήθεια;

2. Μετά από την ως άνω άρνηση, έλαβε η Επιτροπή μέτρα, τουλάχιστον προκειμένου να αποδεσμευθεί η εν λόγω βοήθεια; Εάν όχι, για ποιό λόγο δεν ενήργησε η Επιτροπή ενώ το βόειο κρέας ανταποκρινόταν στις ποιοτικές προδιαγραφές και ενώπήρχε κίνδυνος χρηματο-οικονομικής απώλειας;

3. Πότε ενημέρωσε το ECHO την Επιτροπή σχετικά με την άρνηση των βοσνιακών αρχών να διανείμουν την επισιτιστική βοήθεια στους αναπήρους της Βοσνίας;

4. Μετά από την ως άνω άρνηση, έλαβε μέτρα η Επιτροπή προκειμένου να επιτύχει την αποδέσμευση της επισιτιστικής βοήθειας στη Βοσνία; Εάν όχι, για ποιό λόγο δεν ανέλαβε η Επιτροπή τις αναγκαίες πρωτοβουλίες ενώ το βόειο κρέας ανταποκρινόταν στις ποιοτικές προδιαγραφές και ενώπήρχε κίνδυνος χρηματο-οικονομικής απώλειας;

5. Κατά την ανάθεση ανθρωπιστικών συμβάσεων σε τρίτους, προτίθενται στο μέλλον η Επιτροπή και το ECHO να περιλάβουν ρήτραποχρεωτικής διεκπεραίωσης, η οποία θα συνεπάγεται την επιστροφή των χρημάτων σε περίπτωση μη παράδοσηςπηρεσιών και εμπορευμάτων; Εάν όχι, με ποιόν τρόπο κρίνει η Επιτροπή ότι θα μπορέσει να αποφύγει στο μέλλον την επιβάρυνση του προϋπολογισμού του ECHO λόγω μη παράδοσηςπηρεσιών και εμπορευμάτων στο πλαίσιο ανθρωπιστικών δράσεων;

Απάντηση του κ. Nielson εξ ονόματος της Επιτροπής

(8 Μαρτίου 2000)

Η Επιτροπή συνήψε σύμβαση (ECHO/YU-/B7-0214/96/0228AB ύψους 2 200 000 ECU) με τους Γιατρούς Χωρίς Σύνορα του Βελγίου (MSF-B) για τη χορήγηση και παράδοση, μεταξύ άλλων, περίπου 99 τόνων επισιτιστικής βοήθειας (βόειο κρέας goulash σε κονσέρβες)πέρ των προσφύγων και ατόμων της Βοσνίας-Ερζεγοβίνης που έχουν μετακινηθεί παρά τη θέλησή τους, τον Ιανουάριο 1997. Ο προϋπολογισμός του κρέατος goulash για το οποίοπεγράφη σύμβαση ανήρχετο σε 155 000 ECU. Η βοήθεια αυτή αποτελούσε συνέχεια των ενεργειών της Υπηρεσίας Ανθρωπιστικής Βοήθειας της Ευρωπαϊκής Κοινότητας (ECHO) μετά το ξέσπασμα του πολέμου στη Βοσνία-Ερζεγοβίνη.

Η Επιτροπή παρακολούθησε τα γεγονότα γύρω από την αποστολή της επισιτιστικής βοήθειας και την επακόλουθη άρνηση των αρχών της Βοσνίας-Ερζεγοβίνης να επιτρέψουν την παράδοσή της καθ'όλη τη διάρκεια της σύμβασης. Επιπλέον των επιχειρησιακών εκθέσεων σχετικά με την εκτέλεση της σύμβασης, το προσωπικό της ECHO τόσο στη Κροατία όσο και στη Βοσνία-Ερζεγοβίνη συμμετέσχον σε πολλές διμερείς και τριμερείς συνεδριάσεις με τους MSF καθώς και μεταξύ των MSF και των αρμοδίων αρχών, από τις 17 Φεβρουαρίου 1997.

Μετά την τελική απόρριψη, από το Ανώτατο Δικαστήριο της Βοσνίας-Ερζεγοβίνης, της έκκλησης των MSF-B για άδεια παραλαβής των αγαθών, οι MSF-B ανακοίνωσαν επίσημα στις 5 Οκτωβρίου 1998 το γεγονός ότι το βόειο κρέας goulash που αγοράστηκε βάσει της σύμβασης δεν διανεμήθηκε όπως είχε σχεδιαστεί, αλλά κατασχέθηκε από τις αρχές της Βοσνίας-Ερζεγοβίνης κατά την άφιξή του στο Σεράγεβο.

Θα πρέπει να αναφερθούν οι ακόλουθες περιστάσεις:

- οι MSF-B είχαν λάβει γραπτή άδεια (στις 12 Φεβρουαρίου 1997) από το Υπουργείο Γεωργίας τηw Βοσνίας-Ερζεγοβίνης για την εισαγωγή των τροφίμων, πριν την εξαγωγή των αγαθών από την Ιρλανδία,

- δύο ανεξάρτητα εργαστήρια είχαν πιστοποιήσει ότι τα τρόφιμα ήταν κατάλληλα για ανθρώπινη κατανάλωση,

- στις 28 Φεβρουαρίου 1997, και ενώ τα τρόφιμα μεταφέρονταν, η κυβέρνηση της Βοσνίας-Ερζεγοβίνης εξέδωσε διάταγμα που απαγόρευε την εισαγωγή βοείου κρέατος και όλων των προϊόντων βοείου κρέατος από την Ιρλανδία, τη Γερμανία και την Ελβετία,

- η Ιρλανδία δενπόκειτο στην απόφαση (96/239/ΕΚ) της Επιτροπής της 27ης Μαρτίου 1996, για τους περιορισμούς στις εξαγωγές βοείου κρέατος και προϊόντων βοείου κρέατος από το Ηνωμένο Βασίλειο (συμπεριλαμβανομένης της Βόρειας Ιρλανδίας),

- συνεπεία της απαγόρευσης της κυβέρνησης σχετικά με την εν λόγω αποστολή, δεν ήταν δυνατόν να αλλάξει ο προορισμός της ανθρωπιστικής βοήθειας.

Είναι αναμφίβολα λυπηρό το ότι η ομοσπονδιακή κυβέρνηση απαγόρευσε την εισαγωγή ιρλανδικών προϊόντων που προέρχονται από βόειο κρέας. Εντούτοις, η Επιτροπή δεν δύναται να ακυρώσει την απόφαση μιας κυβέρνησης την οποία έχει δεσμευτεί να στηρίξει.

Σύμφωνα με τη συμφωνία-πλαίσιο συνεργασίας, η Επιτροπή δενποχρεούται να προβεί σε επιστροφή για το μη διανεμηθέν κρέας goulash. Εντούτοις, μετά από επισταμένη εξέταση των γεγονότων και λόγω των εξαιρετικών συνθηκώνπό τις οποίες εκτελέστηκε το πρόγραμμα, η Επιτροπή απεδέχθη τη ρήτρα ανωτέρας βίας που επικαλέσθηκαν οι MSF-Β με βάση τις γενικές συνθήκες της σύμβασης-πλαισίου εταιρικής σχέσεως(1). Αυτή η αποδοχή αφορά αποκλειστικά τη συγκεκριμένη περίπτωση και δεν προδικάζει μελλοντικές παρόμοιες καταστάσεις.

(1) Σύμβαση-πλαίσιο εταιρικής σχέσεως: Το άρθρο 5.3 των Γενικών Συνθηκών της συμφωνίας για τη σύμβαση-πλαίσιο ορίζει ότι ο εταίρος έχει το δικαίωμα να αναστέλλει ή να παύει, γραπτώς, την εφαρμογή των ενεργειών για λόγους ανωτέρας βίας, mldr Τα ποσά τα οποία αναλήφθηκαν και δαπανήθηκαν από τον εταίρο μέχρι εκείνη τη χρονική στιγμή καταλογίζονται στον προϋπολογισμό της ενέργειας.